Diari Oficial de la Generalitat Valenciana


Sumari del DOGV 9296, del 11-03-2022 (2022/2010)

RESOLUCIÓ de 28 de febrer de 2022, del director general de Política Lingüística i Gestió del Multilingüisme, per la qual es concedeixen subvencions per a la promoció de l'ús del valencià en l'àmbit festiu, modalitat A: llibres de Falles per a l'exercici pressupostari de 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9296

Data del DOGV
:   11-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2010


Data del document
:   28-02-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 28 de febrer de 2022, del director general de Política Lingüística i Gestió del Multilingüisme, per la qual es concedeixen subvencions per a la promoció de l'ús del valencià en l'àmbit festiu, modalitat A: llibres de Falles per a l'exercici pressupostari de 2022. [2022/2010]  
Per l'Ordre 90/2016, de 27 de desembre, de la Conselleria d'Educació, Investigació, Cultura i Esport, s'aproven les bases reguladores i el procediment per a la concessió de subvencions destinades a la promoció del valencià en l'àmbit festiu.  
Mitjançant la Resolució de 27 de gener de 2022, del conseller d'Educació, Cultura i Esport (DOGV 9269, 02.02.2022), es van convocar les subvencions per a la promoció de l'ús del valencià en l'àmbit festiu, per a l'exercici pressupostari de 2022.  
Vist l'acta de la comissió tècnica en què es concreta el resultat de l'avaluació dels llibrets presentats per les comissions de festes de les Falles, després de ser estudiats i avaluats per la comissió tècnica, constituïda i reunida el dia 23 de febrer de 2022 a aquest efecte.  
Vist l'informe de l'òrgan instructor en què consta que de la informació que es troba en el seu poder es desprén que els beneficiaris compleixen tots els requisits necessaris per a accedir-hi.  
D'acord amb l'autorització de la disposició final primera de l'Ordre 90/2016 abans esmentada i la disposició final primera de la resolució de convocatòria de 27 de gener de 2022, vista la proposta de l'òrgan instructor, resolc:  
  
Primer  
Concedir les subvencions proposades a les comissions falleres que s'indiquen en l'annex I i assignar a cada una la quantitat que s'hi especifica, per un import total de 130.000 ?, a càrrec de la línia S3166000, «Promoció del valencià en l'àmbit festiu», de l'aplicació pressupostària 61.91.36.766.67.3, del pressupost de la Generalitat per a 2022.  
  
  
Segon  
Les entitats beneficiàries han de complir amb el que estableixen els articles 7 i 15 de les bases sobre les obligacions i el reintegrament de la subvenció.  
  
Tercer  
Denegar les subvencions a les comissions falleres que figuren en l'annex II que han resultat admeses, però no han obtingut la puntuació suficient per a obtindre subvenció i arxivar la sol·licitud de subvenció d'aquelles comissions falleres que han estat excloses, pel motiu que s'indica en el mateix annex.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà presentar, potestativament, un recurs de reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 28 de febrer de 2022.- El director general de Política Lingüística i Gestió del Multilingüisme: Rubén Trenzano Juan.